**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 28.apríla 2020 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Ivan Čulen, Ing. Peter Hladký, Róbert Chmelina, Zdenko Vrzala

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Oznámenie o vzdaní sa funkcie poslanca obecného zastupiteľstva - sľub náhradníka

4. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť všetkých poslancov je zasadnutie OZ uznášania schopné. Starostka oboznámila prítomných s programom zasadnutia obecného zastupiteľstva s tým, že toto zasadnutie je v zmysle Opatrenia hlavného hygienika SR v dôsledku pandémie koronavírusu COVID-19 neverejné. Zároveň boli dodržané všetky predpísané hygienické opatrenia, aby sa mohlo zasadnutie uskutočniť za osobnej prítomnosti všetkých poslancov. Predložený návrh programu poslanci **schválili** bez pripomienok. Hlasovania sa zdržal pán Čulen, ktorý ešte nezložil sľub poslanca.

**Hlasovanie:**

**Prítomní: 5 Za: 4 Proti: 0 Zdržal sa:** **1**

**2. Určenie zapisovateľa a overovateľov zápisnice**

Starostka určila overovateľov zápisnice: Lukáš Hamaj, Ing. Peter Hladký

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 4 Proti: 0 Zdržal sa:** **1**

**3. Oznámenie o vzdaní sa funkcie poslanca obecného zastupiteľstva-sľub náhradníka**

Starostka oboznámila prítomných poslancov o vzdaní sa funkcie poslanca z pracovných dôvodov, ktoré písomnou formou doručil Mgr. Tomáš Čičo. Pracovníčka obecného úradu Mgr.Štefánková prečítala text tohto listu a zároveň aj list s poďakovaním za doterajšiu spoluprácu s poslancami a starostkou obce. Na základe výsledkov komunálnych volieb v roku 2018 sa stal náhradníkom na tento post poslanca pán Ivan Čulen. Starostka obce vyzvala pána Ivana Čulena k zloženiu sľubu poslanca, ktorý tak následne vykonal a tak sa aj ujal svojej funkcie poslanca.

**4. Záver**

Na záver starostka odpovedala na otázky poslancov, ktoré však boli mimo programu zasadnutia. Hlavne išlo o to, či sa bude stavať v obci máj, keďže sú zakázané spoločné podujatia pandémie koronavírusu COVID-19. Po krátkej rozprave sa prítomní poslanci dohodli, že ak sa podarí starostke zabezpečiť strom na máj spoločnými silami ho postavia bez prítomnosti verejnosti. Na záver sa starostka poďakovala poslancom za účasť na tomto zasadnutí.

**Obecné zastupiteľstvo v Hrabovke**

 **Uznesenie č. 8-9**

zo zasadnutia OZ v Hrabovke dňa 28.04.2020

***K bodu: Otvorenie zasadnutia***

**Uznesenie č. 8/2020**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva.

V Hrabovke, 28.4.2020

 Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 9/2020**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj, Ing. Peter Hladký a zapisovateľku pracovníčku OcÚ Mgr. Janku Štefánkovú.

V Hrabovke, 28.4.2020

Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čulen** | **Hladký** | **Vrzala** |
| 8/2020 | **I** | **I** | **O** | **I** | **I** |
| 9/2020 | **I** | **I** | **O** | **I** | **I** |

**Vysvetlivky: I - za O – zdržal sa**

 **X - proti N - neprítomní**

Overovatelia:

Lukáš Hamaj .........................................

Ing. Peter Hladký .........................................

Zapísala:

Mgr. Janka Štefánková .........................................

Eva Mráziková starostka obce